Babelscape/SREDFM huggingface dataset:
Κουνγκούρ

Το Κουνγκούρ () είναι μια πόλη στα νοτιοανατολικά του Κράι Περμ της Ρωσίας, που βρίσκεται στα Ουράλια Όρη στη συμβολή των ποταμών Ιρέν και Σάκβα με τον Σίλβα (λεκάνη Κάμα).

To Κουνγκούρ βρίσκεται 76 χιλιόμετρα νοτιοανατολικά του Περμ και 1.194 χιλιόμετρα νοτιοανατολικά της Μόσχας.
Άγιο Δισκάριο

μικρογραφία|Τα ιερά Σκεύη. Αριστερά το Άγιο Δισκάριο με τον Αστερίσκο
Το Άγιο Δικάριο ή Άγιος Δίσκος είναι λειτουργικό σκεύος της Ορθόδοξης Εκκλησίας,που χρησιμοποιείται στο μυστήριο της Θείας Ευχαριστίας. Αποτελεί έναν μικρό ασημένιο δίσκο, που στηρίζεται σε βάση. Πάνω σε αυτό τοποθετείται ο Αμνός, κομμάτι άρτου που στη Θεία Λειτουργία θα μεταβληθεί σε σώμα και αίμα Χριστού. Επίσης τοποθετούνται οι μερίδες της Παναγίας, των Αγγέλων, των Αγίων , των ζώντων και των κεκοιμημένων. Χρησιμοποιείται επίσης στην τελετή των Εγκαινίων Ναού: Εκεί τοποθετούνται τα λείψανα των Μαρτύρων.

Συμβολίζει διάφορα πράγματα, όπως τη φάτνη, τη νεκρική κλίνη του Χριστού και τη Γη. Καλύπτεται από τον αστερίσκο, που συμβολίζει τον Ουρανό.
Σύνταγμα της Λαϊκής Δημοκρατίας της Κίνας

Το Σύνταγμα της Λαϊκής Δημοκρατίας της Κίνας είναι ονομαστικά ο ανώτατος νόμος της Λαϊκής Δημοκρατίας της Κίνας. Εγκρίθηκε από το 5ο Εθνικό Λαϊκό Συνέδριο στις 4 Δεκεμβρίου του 1982, με περαιτέρω αναθεωρήσεις περίπου κάθε πέντε χρόνια. Είναι το τέταρτο σύνταγμα στην ιστορία της χώρας, που αντικαθιστά το Σύνταγμα του 1954, το Σύνταγμα του 1975 και το Σύνταγμα του 1978.

Αν και τεχνικά η «ανώτατη νομική αρχή» και ο «θεμελιώδης νόμος του κράτους», το κυβερνών Κομμουνιστικό Κόμμα της Κίνας έχει τεκμηριωμένη ιστορία παραβίασης πολλών από τις διατάξεις του συντάγματος και λογοκρίνει εκκλήσεις για μεγαλύτερη προσήλωση σε αυτό. Επιπλέον, οι αξιώσεις παραβίασης των συνταγματικών δικαιωμάτων δεν μπορούν να χρησιμοποιηθούν στα κινεζικά δικαστήρια, και η Επιτροπή Συντάγματος και Νομικής Επιτροπής του Εθνικού Λαϊκού Κογκρέσου, η νομοθετική επιτροπή που είναι αρμόδια για τη συνταγματική αναθεώρηση, δεν έχει ποτέ κρίνει κάποιον νόμο ή κάποια απόφαση αντισυνταγματικά. 

== Παραπομπές ==
Παρκ Μπομ

Η Παρκ Μπομ (κορεατικά: 박봄, RR: "Bak Bom" MR: "Pak Pom", 24 Μαρτίου 1997), παλαιότερα γνωστή ως Bom, είναι Νοτιοκορεάτισσα τραγουδίστρια, περισσότερο γνωστή για τη συμμετοχή της στο γυναικείο συγκρότημα 2NE1, στο οποίο υπήρξε μέλος από το 2009 έως και το 2016, όπου και διαλύθηκαν, ένα από τα πιο επιτυχημένα γυναικεία συγκροτήματα όλων των εποχών. Η Μπομ, γεννήθηκε στη Σεούλ κι έχει μία αδελφή μουσικό, παίκτρια του τσέλου. Τις εγκύκλιες σπουδές της τις έκανε στις Ηνωμένες Πολιτείες, όπου κατά τη διάρκεια χρόνων της στο δημοτικό διαγνώστηκε με ΔΕΠΥ. Αργότερα, γύρισε στην πατρίδα της για να αναζητήσει καριέρα στη μουσική βιομηχανία. 

Η καριέρα της ξεκινάει αρχίζοντας να κάνει οντισιόν στην εταιρεία YG Entertainment, όπου βάσει των λεγομένων του ιδρυτή της, Γιανγκ Χιαν-σακ, έγινε δεκτή μετά από τρεις προσπάθειες. Κατά την παραμονή της εκεί ως εκπαιδευομένη, διαγνώστηκε με λεμφαδενοπάθεια, ασθένεια που την ταλαιπωρεί έως και σήμερα. Το 2006, ξεκίνησε δειλά δειλά τα πρώτα της βήματα, όταν συμμετείχε σε δύο σινγκλ των ήδη δημοφιλών Bing Bang. Η μεγάλη επιτυχία για αυτήν άρχισε να ξεκινάει από το 2009, όταν η YG, δημιούργησε το girl group 2NE1 και τη διόρισε ως βασική τραγουδίστρια. Το νεοσύστατο σχήμα, συνεργάστηκε με τους Bing Bang σε ένα τραγούδι και σχεδόν αμέσως απέκτησαν δημοφιλία.

Η επόμενη πενταετία κύλησε άκρως επιτυχημένα για αυτήν και το σχήμα, το οποίο κατάφερε πολύ μεγάλες πωλήσεις και βραβεύσεις. Ωστόσο, από το 2014, άρχισε να συναντά κάποιες δυσκολίες στην καριέρα της, αρχικά υπήρξε ύποπτη για κατοχή και εισαγωγή ναρκωτικών, όμως η κατηγορίες δεν καρποφόρησαν. Και, τέλος, το 2016, το επιτυχημένο συγκρότημα που συμμετείχε διαλύθηκε. Από το 2018, άρχισε ξανά να βγαίνει στο προσκήνιο, όταν υπέγραψε συμβόλαιο στη νεοσύστατη εταιρεία D-Nation Entertainment, κυκλοφορώντας εκεί το επιτυχημένο πρώτο της σινγκλ άλμπουμ, "Spring", το 2019. Κατά τη διάρκεια της επιτυχίας που βίωνε στους 2NE1, έκανε και μία συμμετοχή καμέο στον κινηματογράφο, στην ταινία "Girlfriends", καθώς επίσης και στην τηλεόραση, με κυριότερη αναφορά, την τηλεοπτική σειρά "Roommate" (2014).
Μινά Σαλμάν

Το Μινά Σαλμάν (αραβικά: ميناء سلمان) είναι ένας λιμένας που βρίσκεται στη Μανάμα του Μπαχρέιν. Το Μινά Σαλμάν ήταν ένα φυσικό λιμάνι πριν από την κατασκευή του λιμένα το 1962 που κάλυπτε 80 εκτάρια. Είναι το κύριο λιμάνι φορτίων και τελωνείο του Μπαχρέιν. Το λιμάνι διαθέτει 15 θέσεις εμπορευματοκιβωτίων, επιτρέποντάς του να χειρίζεται 2,5 εκατομμύρια τόνους το χρόνο.
Οικία Σιγιάντι

Η Οικία Σιγιάντι, επίσης γνωστή ως Μπαΐτ Σιγιάντι (αραβικά: بيت سيادي) είναι ένα ιστορικό κτήριο στο Μουχάρακ του Βασιλείου του Μπαχρέιν. Είναι μέρος ενός μεγαλύτερου συγκροτήματος κτιρίων που κατασκευάστηκαν για τον έμπορο μαργαριταριών Αμπντουλάχ μπιν Ίσα Σιγιάντι, το οποίο περιλαμβάνει επίσης ένα τζαμί και ένα "μαζλί". Ενώ η οικία Σιγιάντι χτίστηκε υπό τον Αχμάντ μπιν Ζασίμ Σιγιάντι, η κατασκευή του Μαζλί Σιγιάντι ξεκίνησε από τον Αχμάντ μπιν Ζασίμ Σιγιάντι και το τζαμί Σιγιάντι ήταν μια κοινή πρωτοβουλία των Ίσα και Ζασίμ μπιν Αχμάντ Σιγιάντι. Είναι επίσης μέρος του Μονοπατιού Μαργαριταριών του Μπαχρέιν, του δεύτερου Μνημείου Παγκόσμιας Κληρονομιάς της UNESCO στη χώρα.
Ποδοσφαιρική Ομοσπονδία Χονγκ Κονγκ

Η Ποδοσφαιρική Ομοσπονδία Χονγκ Κονγκ (ΠΟΧΚ) (αγγλικά: "Hong Kong Football Association", κινεζικά: 香港足球總會), είναι το διοικητικό σώμα του ποδοσφαίρου στο Χονγκ Κονγκ.
Ροντέζ

Το Ροντέζ (γαλλικά: "Rodez", οξιτανικά: "Rodés"), προφέρεται και Ροντές, είναι κοινότητα στα νοτιοδυτικά της Γαλλίας, βορειοανατολικά της Τουλούζης. Είναι η πρωτεύουσα του νομού Αβερόν, στη διοικητική περιοχή Οξιτανία, κέντρο ευρύτερης περιοχής, καθώς και του διοικητικού συμβουλίου του Αβερόν.

Ο πληθυσμός της πόλης ανέρχεται σε 24.057 κατοίκους (2017).

Πρώην πρωτεύουσα της ιστορικής επαρχίας Ρουέργκ, η πόλη είναι έδρα επισκοπής, διοικητικό και εμπορικό κέντρο με ανεπτυγμένη βιομηχανία. Οι κάτοικοί του ονομάζονται Ρυτενουά (ζ), από το όνομα των Ρουτένων, μια γαλατική φυλή που κατά την αρχαιότητα κατοικούσε στην περιοχή.
Seungri

Ο Λι Σανγκ-χιον (κορεατικά: 이승현, Χάντσα: 李昇炫, RR: "I Seung-hyeon", MR: "Yi Sŭnghyŏn", 12 Δεκεμβρίου 1990), περισσότερο γνωστός ως Seungri (κορεατικά: 승리, "Sŭngni") ή και V.I (όταν εμφανιζόταν στην Ιαπωνία) είναι Νοτιοκορεάτης τραγουδιστής, τραγουδοποιός, ηθοποιός, παραγωγός, επιχειρηματίας, DJ και καλλιτεχνικός διευθυντής. Περί τα μέσα της δεκαετίας του 2000, η δημοτικότητά του αυξήθηκε πολύ, όταν υπήρξε μέλος του boy band Bing Bang της YG, το οποίο κατέληξε να είναι ένα από τα πιο επιτυχημένα boy band της Ασίας αλλά και γενικότερα του κόσμου. Περί το 2008, επήλθε μεταστροφή στο ύφος του, μετά την κυκλοφορία του "Remember" δίσκου, παρουσιάζοντας ένα πιο ώριμο στυλ. 

Το 2011, κυκλοφόρησε και το πρώτο του EP, ονόματι "V.V.I.P". Το άλμπουμ κατέληξε να φτάσει στο νούμερο 1 των Gaon Album Chart, ενώ και τα δύο singles που κυκλοφόρησε, συνάντησαν κι αυτά με τη σειρά του μεγάλη εισπρακτική επιτυχία. Εκείνη την περίοδο ξεκίνησε να ασχολείται και με την ιαπωνική αγορά. Το 2018, κυκλοφόρησε τον πρώτο του δίσκο ως σόλο καλλιτέχνης, ονόματι "The Great Seungri", ενώ για την προώθησή του έκανε και το πρώτο του παγκόσμιο τουρ ως σόλο καλλιτέχνης. 

Εκτός από τη μουσική έχει ασχοληθεί και με την υποκριτική, κάνοντας το ντεμπούτο του στο θέατρο το 2008, ενώ έναν χρόνο αργότερα πρωταγωνίστησε και στις ταινίες "19-Nineteen" και "Why Did You Come to My House?" (αμφότερες κυκλοφόρησαν το 2009). Το 2013, έκανε και το ντεμπούτο του στην τηλεόραση, εμφανιζόμενος στην ιαπωνική σειρά "Kindaichi Shonen no Jikenbo", ενώ το 2014, εμφανίστηκε και στην κορεατική τηλεόραση με το "Angel Eyes". Κατά την τελευταία πενταετία της δεκαετίας του 2010, άρχισε να ασχολείται και με επιχειρήσεις όπως νυχτερινά κέντρα, ρεστοράν και σχολές χορού, μεταξύ άλλων. Όλα αυτά μέχρι και τις 11 Μαρτίου 2019, όταν, αρχικά, αποχώρησε από τους Bing Bang και γενικότερα από οτιδήποτε έκανε, αφού κατηγορίες εις βάρος του ήρθαν στο φως και αφορούσαν σεξουαλικά εγκλήματα, όπως προμηθεύοντας ιερόδουλες ήδη από το 2015. Η καριέρα του τελείωσε πρακτικά το 2020, όταν μετά από έρευνα της αστυνομίας βρέθηκε μέρος του επονομαζόμενου σκάνδαλου Burning Sun.
KakaoTalk chatrooms του Τζονγκ Τζουν-γιονγκ

Ως KakaoTalk chatrooms του Τζονγκ Τζουν-γιονγκ (κορεατικά: 정준영 카카오톡 채팅방) αναφέρεται ένα σεξουαλικό σκάνδαλο που έλαβε χώρα στη Νότια Κορέα και δημοσιοποιήθηκε το 2019, και αποτελεί μέρους του έτερου μεγάλου σεξουαλικού σκανδάλου Burning Sun. Τα δύο σκάνδαλα αυτά είναι άρρηκτα συνδεδεμένα καθώς και στα δύο υπήρξαν αναφορές για μηνύματα και αρχεία στο KakaoTalk, όπου αποκαλύφθηκαν και προκάλεσαν κατηγορίες για σεξουαλικά εγκλήματα που αφορούσαν το Burning Sun nightclub, όπου εμπλεκόμενοι υπήρξαν αστέρες της K-pop, όπως ο Τζονγκ Τζουν-γιονγκ και φίλοι του. 

Το προαναφερθέν σκάνδαλο προέκυψε μετά από έρευνα που έγινε στο σκάνδαλο του Burning Sun, το οποίο εμπεριείχε αρκετά είδωλα της K-pop, όπως τον Seungri των Big Bang, με τις συνομιλίες του Τζονγκ — και φίλων του — να βγαίνουν κι αυτές στην επιφάνεια μετά από τις έρευνες που διεξήχθησαν. Έτσι, δημιουργήθηκε παράλληλα κι αυτό το δεύτερο σκάνδαλο, το οποίο έφερε στην επιφάνεια ισχυρισμούς που αφορούσαν βιασμό και κρυφών καμερών, όταν ο ίδιος ο καλλιτέχνης παραδέχτηκε ότι βιντεοσκοπούσε τον εαυτό του τη στιγμή της συνεύρεσης χωρίς συγκατάθεση από τη σύντροφό του. Στις 12 Μαρτίου του 2019, ο Τζονγκ, παραιτήθηκε από όλα τα συμβόλαια που είχε στη μουσική βιομηχανία. Και συνελήφθη στις 21 Μαρτίου. Το εν λόγω σκάνδαλο έφερε ξανά στην επιφάνεια το διαδεδομένο σεξουαλικό σκάνδαλο της Νότιας Κορέας, που αποκαλείται molka (φωτογραφίες ή βίντεο σεξουαλικών περιπτύξεων και μη από γυναίκες χωρίς το γνωρίζουν). 

Το δεύτερο σκάνδαλο που προέκυψε από τις έρευνες πήγαινε πίσω στο 2015 και το 2016, όπου η αστυνομία βρήκε σχετικό υλικό και μηνύματα, τα οποία οι αστυνόμοι χρησιμοποίησαν για τους ισχυρισμούς και ομαδικού βιασμού. Ερευνήθηκαν δε και συνομιλίες άλλων τεσσάρων φίλων του και καλλιτεχνών, του Τσόι Τζονγκ-χουν, ενός Κιμ, υπαλλήλου του νυχτερινού κέντρου, ενός επιχειρηματίας ονόματι Κουόν, και ο Χέο, ένας πρώην εργαζόμενος της εταιρείας YG Entertainment. Επισήμως ο Τζονγκ κατηγορήθηκε για έντεκα αρχεία τα οποία γυρίστηκαν (κρυφά) και μοιράστηκαν (sharing). Κατά τη διάρκεια των εν λόγω σκανδάλου, κατηγορίες προέκυψαν και για άλλους καλλιτέχνες και σχηματίστηκαν δικογραφίες για τους Ρόι Κιμ και Έντι Κιμ, για διακίνηση φωτογραφιών στο chatroom του Τζονγκ.
Δημήτριος Τούσης

Ο Δημήτριος Τούσης (1872-1943) ήταν εμπειροτέχνης αρχιτέκτονας, καταγόμενος από την Κορυτσά, ο οποίος εργάστηκε στην Κορυτσά και στη Φλώρινα.
Τζονγκ Τζουν-γιονγκ

Ο Τζονγκ Τζουν-γιονγκ (κορεατικά: 정준영, Χάντσα: 鄭俊英, RR: "Jeong Jun-yeong", MR: "Chŏng Chunyŏng", 21 Φεβρουαρίου 1989) είναι Νοτιοκορεάτης τραγουδιστής, τραγουδοποιός, DJ, ηθοποιός και τηλεοπτική προσωπικότητα. Γεννήθηκε στη Σεούλ και μεγάλωσε στο εξωτερικό. Κατά την ηλικία των 17 άρχισε να ασχολείται περισσότερο με τη μουσική. Μερικά χρόνια αργότερα έλαβε την πρώτη του δημοτικότητα μετά από τη συμμετοχή του στον διαγωνισμό του Mne, το "Superstar K4", όπου τερμάτισε στην τρίτη θέση. Το 2013, έγινε ο νεότερος καλλιτέχνης που εμφανίζεται στο σόου "2 Days & 1 Night", ενώ το 2014, διατηρούσε κι εκπομπή στο ραδιόφωνο, την "Jung Joon-young's Simsimtapa". Το 2015, πραγματοποίησε και την πρώτη του εμφάνιση ως ηθοποιός, στην ταινία "Love Forecast". Ενώ από το 2015 έως και το 2019, υπήρξε τραγουδιστής του ροκ συγκροτήματος Drug Restaurant. 

Ήδη από το 2013, με την κυκλοφορία του πρώτου του άλμπουμ του "1st Mini Album", άρχισε η δημοτικότητά του να αυξάνεται πολύ, ειδικότερα με τη βράβευση του από τα Βραβεία των K-pop Gaon Chart Awards), στην κατηγορία Καλύτερος Άνδρας Σόλο Καλλιτέχνης. Το 2014, κυκλοφόρησε και δεύτερο δίσκο, τον "Teenager", ο οποίος περιείχε έξι κομμάτια, που ο ίδιος έγραψε. Η πρώτη του διεθνής συναυλία έλαβε χώρα στην Ταϊπέι, την Κίνα (σε διάφορες πόλεις) και στην Ιαπωνία, το 2014. Την ίδια χρονιά εμφανίστηκε και για πρώτη φορά στις Ηνωμένες Πολιτείες, στα πλαίσια του K-CON, όπου συμμετείχε τόσο ως ερμηνευτής και ως παρουσιαστής.
Παρόλα αυτά, το 2019, διακόπηκαν όλες του επαγγελματικές δραστηριότητες, αφού έγινε κύρια φιγούρα σε σεξουαλικό σκάνδαλο, το οποίο αποκαλέστηκε ως KakaoTalk chatrooms του Τζονγκ Τζουν-γιονγκ, το οποίο αποκαλύφθηκε μετά από έρευνες που έγιναν για το σκάνδαλο Burning Sun, του 2019. Στα πλαίσια αυτής της έρευνας, παραδέχτηκε στις αρχές ότι βιντεοσκοπούσε αυτόν με συντρόφους του σε ερωτικές περιπτύξεις μοιράζοντας το υλικό, χωρίς τη συγκατάθεση των συντρόφων, στο προαναφερθέν chatroom. Μάλιστα δε αντάλλασσαν κι άλλοι καλλιτέχνες και φίλοι του εκεί. Στις 23 Νοεμβρίου του 2019, καταδικάστηκε με εξαετής φυλάκιση.
Ξενοφών Κοντιάδης

Ο Ξενοφών Κοντιάδης είναι Καθηγητής Δημοσίου Δικαίου και Δικαίου Κοινωνικής Ασφάλειας στο Τμήμα Δημόσιας Διοίκησης του Παντείου Πανεπιστημίου και Πρόεδρος του Κέντρου Ευρωπαϊκού Συνταγματικού Δικαίου – Ιδρύματος Θεμιστοκλή και Δημήτρη Τσάτσου.
Μιζίζιος

Ο Μιζίζιος (, "Mžēž" ή "Mzhezh") ήταν Αρμένιος ευγενής, που υπηρέτησε ως στρατηγός της Ρωμανίας· αργότερα σφετερίστηκε τον Ρωμαϊκό θρόνο στη Σικελία από το 668 έως το 669.
KakaoTalk

Το KakaoTalk (κορεατικά: 카카오톡), το οποίο αναφέρεται και ως KaTalk στη Νότια Κορέα, είναι μία ελεύθερη εφαρμογή ανταλλαγής μηνυμάτων και αρχείων για smartphones, με δωρεάν επιπλέον χαρακτηριστικά όπως κλήσεις και άλλα. Η εφαρμογή ανήκει στην εταιρεία Kakao. Πρώτη φορά έγινε διαθέσιμο στις 18 Μαρτίου 2010 και έως τώρα είναι διαθέσιμο στα iOS, Android, Bada OS, BlackBerry, Windows Phone, Nokia Asha, Windows και macOS. Έως τον Μάιο του 2017, το KakaoTalk είχε καταγράψει 220 εκατομμύρια εγγραφές και 49 εκατομμύρια χρήστες μηνιαίως. Είναι διαθέσιμο σε 15 γλώσσες. Το 93% των χρηστών είναι από τη Νότια Κορέα και είναι το δημοφιλέστερο "messaging app" της χώρας. 

Πέρα από τα προαναφερθέντα χαρακτηριστικά στην εφαρμογή οι χρήστες μπορούν να στείλουν βίντεο, φωνητικά μηνύματα, τοποθεσία, συνδέσμους, καθώς και πληροφορίες επικοινωνίας. Στην εφαρμογή οι χρηστές μπορούν να συνομιλήσουν με έναν άλλον χρήστη ή σε ομάδες, με τις ομάδες να μην έχουν όριο συμμετεχόντων χρηστών. Η εφαρμογή είναι διαθέσιμη σε WiFi, 3G ή LTE. Ενώ μερικές αεροπορικές εταιρείες επιτρέπουν την ελεύθερη χρήση του. Η εφαρμογή επίσης διαθέτει αυτόματο συγχρονισμό επαφών με την εφαρμογή. Η εφαρμογη ωστόσο δεν είναι δεσμευτική με τις επαφές και ένας χρήστης μπορεί να βρει έναν άλλο με το μοναδικό KakaoTalk ID. Στην εφαρμογή επίσης οι χρήστες μπορούν να μεταφέρουν μηνύματα ή και να τα αποθηκεύσουν.

Αν και ξεκίνησε ως εφαρμογή συνομιλιών, πλέον οι χρήστες μπορούν να κατεβάσουν και να παίξουν παιχνίδια. Όντας διαθέσιμο σε 15 γλώσσες, έχει κυκλοφορήσει σε 130 χώρες. Πέρα από τη Νότια Κορέα, η εφαρμογή είναι ευρέως γνωστή και στην Ιαπωνία. Γενικά η εταιρεία έχει ως στόχο τη Νοτιοανατολική Ασία, όπου πολλές χώρες δεν έχουν κάποια συγκεκριμένη εφαρμογή μεγάλης προτίμησης, όπως η Μαλαισία, οι Φιλιππίνες και η Ινδονησία. Οι διαφημίσεις εκεί, καρποφόρησαν στην Ινδονησία, όπου είναι η δεύτερη δημικοτικότερη εφαρμογή συνομιλίας. Μερικά από τα αρνητικά της εφαρμογής είναι ο περιορισμός των 20 MB στα αρχεία και μη αποθήκευσης συνομιλιών, μεταξύ άλλων.
Παγετώνας Φενττσένκο

Ο Παγετώνας Φενττσένκο σε εικόνα του τεχνητού δορυφόρου "[[Landsat 7]]", στις 22 Αυγούστου 2008
Ο Παγετώνας Φενττσένκο (ρωσ. Ледник Федченко) είναι μεγάλος παγετώνας στον ορεινό όγκο Γιαζγκουλέμ του Παμίρ, που σήμερα υπάγεται στην Αυτόνομη επαρχία Γκόρνο-Μπανταχσάν του Τατζικιστάν. Ο παγετώνας αυτός είναι μακρύς και αρκετά στενός, και σήμερα έχει μήκος 77 χιλιόμετρα, κάτι που τον καθιστά τον μεγαλύτερο σε μήκος παγετώνα στον κόσμο "εκτός" των πολικών περιοχών. (Στα όρη Καρακορούμ ο παγετώνας Σιατσέν έχει μήκος 76 χιλιόμετρα, ο Μπιάφο 67 και ο Μπαλτόρο 63 χιλιόμετρα, ενώ στη νότια Χιλή ο Παγετώνας Μπρύγγεν φθάνει τα 66 χιλιόμετρα.) Αλλά και η έκτασή του είναι πολύ μεγάλη, πάνω από 700 τετραγωνικά χιλιόμετρα. Το μέγιστο πάχος του πάγου του Φενττσένκο ανέρχεται σε 1.000 μέτρα περίπου και ο συνολικός όγκος του ίδιου και των δεκάδων μικρών παράπλευρων παγετώνων που τον τροφοδουτούν εκτιμάται σε 144 κυβικά χιλιόμετρα, πολλαπλάσιος του όγκου του νερού όλων μαζί των λιμνών της Ελλάδας.
Ρουτένοι

μικρογραφία|270x270εσ|Νόμισμα των Ρουτένων, 5ος-1ος αιώνας π.Χ.
Οι Ρουτένοι (Γαλλικά: Rutenes, στα Λατινικά: Ruteni) ήταν κελτική φυλή της αρχαίας Γαλατίας εγκατεστημένοι στα νότια της Κεντρικής Οροσειράς (Μασίφ Σαντράλ).Η επικράτειά τους εκτείνονταν κυρίως στον σημερινό νομό Αβερόν και τμήμα του νομού Ταρν.

Οι Ρουτένοι έδωσαν το όνομά τους στην πόλη Ροντέζ.
Μουσείο Σολωμού

Το Μουσείο Σολωμού, επισήμως γνωστό ως Μουσείου Σολωμού και Επιφανών Ζακυνθίων, είναι ένα μουσείο αφιερωμένο στον Διονύσιο Σολωμό και τον Ανδρέα Κάλβο. Βρίσκεται στην πλατεία Αγίου Μάρκου, στα βόρεια της Ζακύνθου. Το μουσείο διαθέτει έργα τοπικής τέχνης από τον 18ο και 19ο αιώνα, γλυπτά, μουσικά όργανα σύγχρονα στους επιφανούς Ζακυνθίων και κεραμικά. Υπάρχουν επίσης πορτρέτα αφιερωμένα στους πιο σημαντικούς ανθρώπους του νησιού.
Χονγκ Μγιανγκ-μπο

Ο Χονγκ Μγιανγκ-μπο (κορεατικά: 홍명보, χάντσα: 洪明甫, ) (12 Φεβρουαρίου 1969, Σεούλ) είναι Νοτιοκορεάτης πρώην ποδοσφαιριστής και προπονητής. Ως ποδοσφαιριστής, ο Χονγκ έπαιζε στην άμυνα και συχνά θεωρείται ένας από τους σπουδαιότερους Ασιάτες ποδοσφαιριστές όλων των εποχών. Ο Χονγκ ήταν μέλος της Εθνικής Νότιας Κορέας σε τέσσερα Παγκόσμια Κύπελλα και ήταν ο πρώτος Ασιάτης παίκτης που έπαιξε σε τέσσερα συνεχόμενα Παγκόσμια Κύπελλα της ομάδας. Ήταν ο πρώτος Ασιάτης παίκτης που έλαβε την Χάλκινη Μπάλα σε Παγκόσμιο Κύπελλο. Ήταν επίσης ο ένας από τους μόνο 2 Ασιάτες παίκτες, που επιλέχθηκαν μεταξύ των FIFA 100, στην επιλογή του Πελέ για τους 125 σπουδαιότερους ζωντανούς ποδοσφαιριστές στον κόσμο, μαζί με τον Ιάπωνα μέσο Χιντετόσι Νακάτα.
Melodifestivalen 2021

Το Melodifestivalen 2021 ήταν η 61η έκδοση του σουηδικού μουσικού διαγωνισμού Melodifestivalen. Ο διαγωνισμός θα διοργανωθεί από την Sveriges Television (SVT). Λόγω των επιπτώσεων της πανδημίας του COVID-19, αυτή η έκδοση θα φιλοξενηθεί σε έναν μόνο χώρο στη Στοκχόλμη και χωρίς κοινό. Ο νικητής του διαγωνισμού ήταν ο Tusse με το τραγούδι "Voices", ο οποίος θα εκπροσωπήσει τη Σουηδία στο διαγωνισμό τραγουδιού της Eurovision 2021 στο Ρότερνταμ.

Η μορφή του διαγωνισμού αποτελούταν από 6 παραστάσεις: 4 ημιτελικούς γύρους, έναν Γύρο Δεύτερης Ευκαιρίας και τον τελικό. Επιλέχθηκαν αρχικές 28 συμμετοχές για τον διαγωνισμό με τρεις μεθόδους: μια ανοιχτή πρόσκληση για υποβολή τραγουδιών, άμεσες προσκλήσεις σε συγκεκριμένους καλλιτέχνες και τραγουδοποιούς και μια μπαλαντέρ που δόθηκε σε έναν από τους καλλιτέχνες που συμμετείχαν στον διαγωνισμό P4 Nästa που διοργάνωσε το Sveriges Radio P4. Οι 28 αγωνιζόμενες συμμετοχές χωρίστηκαν σε τέσσερις ημιτελικούς, με επτά συνθέσεις σε κάθε μία. Από κάθε ημιτελικό, τα τραγούδια που κερδίζουν την πρώτη και τη δεύτερη θέση προκρίνονται απευθείας στον τελικό, ενώ τα τραγούδια που τερματίζουν τρίτο και τέταρτο προχωρούν στον γύρο της δεύτερης ευκαιρίας. Τα τρία πρώτα τραγούδια σε κάθε ημιτελικό αποκλείστηκαν από τον διαγωνισμό. Τέσσερις επιπλέον συμμετοχές προκρίθηκαν από τον γύρο δεύτερης ευκαιρίας στον τελικό, ανεβάζοντας τον συνολικό αριθμό των συμμετοχών στον τελικό σε 12.
Δημήτρης Κατής

Ο Δημήτρης Κατής (αγγλ.Demetrios Katis, 29/12/1969) είναι Έλληνας μουσικός,συνθέτης,κιθαρίστας,δημοσιογράφος και παραγωγός.Είναι το ιδρυτικό μέλος του συγκροτήματος "Εξόριστοι", παίζοντας "επικό" χέβι ροκ.O Δημήτρης Κατής είναι ένας από τους πιο πολυβραβευμένους Έλληνες συνθέτες ορχηστρικής μουσικής διεθνώς και ιδίως στις Ηνωμένες Πολιτείες της Αμερικής.
Τσόι Τζονγκ-χουν

Ο Τσόι Τζονγκ-χουν (κορεατικά: 최종훈, Χάντσα: 崔鐘訓, RR: "Choe Jong-hun", MR: "Ch'oe Chonghun", 7 Μαρτίου 1990) είναι Νοτιοκορεάτης μουσικός και ηθοποιός. Περισσότερο είναι γνωστός ως μέλος του νοτιοκορεατικού ροκ συγκροτήματος F.T. Island, στο οποίο ήταν κιθαρίστας και κιμπορντίστας από το 2007 έως και το 2019, όπου κι αποχώρησε οριστικά από τη μουσική βιομηχανία. Ο Τσόι γεννήθηκε και μεγάλωσε στη Σεούλ, ενώ αργότερα πήρε το πτυχίο του από το Πανεπιστήμιο του Σούουν, με θέμα την ψηφιακή μουσική. 

Η πρώτη του κυκλοφορία και ντεμπούτο γενικά στη μουσική βιομηχανία έγινε το 2007, όταν κυκλοφόρησαν με το σχήμα τον πρώτο τους δίσκο, ονόματι "Cheerful Sensibility", ο οποίος είχε κάποια μικρή επιτυχία στη Νότια Κορέα. Το 2008, κυκλοφόρησαν σε δύο μέρη έναν δίσκο, ονόματι "Colorful Sensibility". Το 2009, αυτός και άλλα δύο μέλη του σχήματος επιχείρησαν και διεθνή καριέρα όταν έδωσαν συναυλία στην Ιαπωνία ως A3 (όνομα παρμένο από τον τύπο αίματός τους), ενώ την ίδια χρονιά είχαν κυκλοφορήσει και τον πρώτο τους ιαπωνικό δίσκο, ονόματι "So Long, Au Revoir". Η μεγάλη επιτυχία για το συγκρότημα άρχισε το 2012, με την κυκλοφορία του δίσκου "Five Treasure Box", ο οποίος έφτασε στο νούμερο 1 των κορεατικών τσαρτ. Ανάλογη συνέχεια υπήρξε και στους επόμενους δύο δίσκους τους, φτάνοντας κι αυτοί το νούμερο 1 εκεί, τους "I Will" (2015) και "Where's the Truth?" (2016). Συνολικά επίσης το σχήμα κυκλοφόρησε και 21 σινγκλ.

Εν τω μεταξύ ήδη από το 2008, άρχισε και την τηλεοπτική του καριέρα. Αρχικά συμμετέχοντας στην εκπομπή "Style Wave". Το 2011, πραγματοποίησε και την πρώτη του και μοναδική έως τώρα εμφάνιση στην κινηματογραφική ταινία "You're My Pet". Το 2012, συμμετείχε και στην τηλεοπτική σειρά "The Romantic & Idol". Το 2015, ωστόσο έκανε τις πιο σημαντικές του συμμετοχές ως πρωταγωνιστής στην τηλεόραση στις σειρές "Prince's Prince" και "Heroes", καθώς και στη σειρά "Unexpected Heroes", το 2017. Άλλες του μεμονωμένες δραστηριότητες υπήρξε η μόδα, στην οποία ασχολήθηκε δειλά το 2009. Όλα αυτά έως και το 2019, όπου ενεπλάκη στο επωνομαζόμενο σκάνδαλο KakaoTalk chatrooms του Τζονγκ Τζουν-γιονγκ, μέρος του σκάνδαλου Burning Sun και όπως αποκαλύφθηκε ήταν μέρος δωροδοκιών και μοιράσματος (sharing) σεξουαλικού υλικού. Στις 29 Νοεμβρίου του 2019, καταδικάστηκε σε πενταετής φυλάκιση.
Κυβερνείο Περμ

δεξιά|μικρογραφία|260x260εσ| Χάρτης του κυβερνείου
Το Κυβερνείο Περμ () ήταν διοικητική μονάδα της Ρωσικής Αυτοκρατορίας και της Σοβιετικής Ένωσης από το 1781 έως το 1923. Βρισκόταν και στις δύο πλαγιές των Ουραλίων και το διοικητικό του κέντρο ήταν η πόλη Περμ. Η περιοχή έδωσε το όνομά της στην Πέρμια Περίοδο.
Κρίστιαν Ντάνερ

Ο Κρίστιαν Ντάνερ (γεν. στο Μόναχο, 4 Απριλίου 1958) είναι Γερμανός παλαίμαχος οδηγός αγώνων. Στη Φόρμουλα 1 εντάχθηκε το 1985, αγωνίστηκε μέχρι το 1987, το 1988 έμεινε εκτός και επανήλθε το 1989. Συνολικά ο Ντάνερ πήρε μέρος σε 47 Γκραν Πρι απ' τα οποία εκκίνησε στα 36. Το 1ο απ' τα Γκραν Πρι αυτά ήταν το Βελγικό Γκραν Πρι του 1985 και το τελευταίο το Πορτογαλικό Γκραν Πρι του 1989. 
Το μοναδικό αποτέλεσμα το οποίο σημείωσε ήταν πως σκόραρε 4 βαθμούς όλο κι όλο. Πέραν αυτού δε σημείωσε απολύτως κανένα άλλο. Μετά τη λήξη του Πορτογαλικού Γκραν Πρι του 1989 αποχώρησε απ' το σπορ οριστικά επειδή στο Πρωτάθλημα εκείνο είχε τερματίσει μόνο σε 4 Γκραν Πρι.
Νήσοι Χαουάρ

Οι Νήσοι Χαουάρ (, "Juzur Ḥawār") είναι ένα αρχιπέλαγος ερήμων νησιών που ανήκουν στο Μπαχρέιν, τα οποία βρίσκονται στα δυτικά παράλια του Κατάρ στον κόλπο του Μπαχρέιν του Περσικού Κόλπου.
Ραίκτωρ

Ο Ραίκτωρ, λατιν.: Raiktor ή Raictor, ήταν Ορθόδοξος μοναχός, ο οποίος έκανε ότι ήταν τάχα ο Ρωμαίος Αυτοκράτορας Μιχαήλ Ζ΄ και συμμετείχε στις Νορμανδικές εκστρατείες τού Ροβέρτου "Γυισκάρδου" για την ανατροπή της Ρωμαϊκής Αυτοκρατορίας.
Αραβικό Βασίλειο της Συρίας

Το Αραβικό Βασίλειο της Συρίας (, "") ήταν ένα αυτοανακηρυγμένο, μη αναγνωρισμένο κράτος, που ξεκίνησε ως «πλήρως και απολύτως ανεξάρτητη...αραβική συνταγματική κυβέρνηση». Ανακοινώθηκε στις 5 Οκτωβρίου 1918 με την άδεια του Βρετανικού Στρατού, απέκτησε "de facto" ανεξαρτησία ως «Εμιράτο» μετά την απόσυρση των βρετανικών δυνάμεων από την Διοίκηση Κατεχομένων Εχθρικών Εδαφών στις 26 Νοεμβρίου 1919 και ανακηρύχθηκε ως βασίλειο στις 8 Μαρτίου 1920.

Ως "βασίλειο" υφίστατο λίγο περισσότερο από τέσσερις μήνες: από τις 8 Μαρτίου έως τις 25 Ιουλίου 1920. Κατά τη διάρκεια της σύντομης ύπαρξής του, ηγέτης του βασιλείου ήταν ο γιος του Σαρίφ της Μέκκας, Χουσεΐν μπιν Αλί, ο Φαϊζάλ μπιν Χουσεΐν. Παρά τις αξιώσεις του κράτους για τα εδάφη της Μεγάλης Συρίας, η κυβέρνηση του Φαϊζάλ έλεγχε μια περιορισμένη περιοχή και εξαρτιόταν από τη Βρετανία, η οποία, μαζί με τη Γαλλία, γενικά αντιτασσόταν στην ιδέα της Μεγάλης Συρίας και αρνήθηκε να αναγνωρίσει το βασίλειο. 

Το βασίλειο παραδόθηκε στις γαλλικές δυνάμεις στις 25 Ιουλίου 1920.
Καλοκυρός

Ο Καλοκυρός (απεβ. 971) ήταν διεκδικητής τού Ρωμαϊκού θρόνου κατά τη διάρκεια του Ρωσο-Βυζαντινού Πολέμου (970-971) στις βασιλείες του Νικηφόρου Β΄ και του Ιωάννη Α΄ Τσιμισκή.
Ναθάνιελ Πάλμερ

O Ναθάνιελ Πάλμερ ("Nathaniel Brown Palmer", 8 Αυγούστου 1799 - 21 Ιουνίου 1877) ήταν Αμερικανός κυνηγός φώκιας, εξερευνητής, καπετάνιος και σχεδιαστής πλοίων Έδωσε το όνομά του στην Palmer Land της Ανταρκτικής, την οποία ανακάλυψε το 1820 με το πλοίο του, Hero. Γεννήθηκε στο Stonington του Κονέκτικατ και ήταν απόγονος του Γουόλτερ Πάλμερ, ενός από τους ιδρυτές της πόλης.
Βιλφράνς-ντε-Ρουέργκ

Η Βιλφράνς-ντε-Ρουέργκ (γαλλικά: "Villefranche-de-Rouergue", οξιτανικά: "Vilafranca de Roergue") είναι κοινότητα στο νομό Αβερόν στη νότια Γαλλία. Ο πληθυσμός της ανέρχεται σε 11.867 κατοίκους (2017).

Η πόλη έχει την ετικέτα «Σημαντικό αξιοθέατο της Οξιτανίας» και είναι χαρακτηρισμένη ως «Πόλη τέχνης και ιστορίας». Περιλαμβάνεται στην «Περιοχή των οχυρωμένων πόλεων του Ρουέργκ».

Οι κάτοικοι ονομάζονται Βιλφρανσουά (ζ).
Τσέρντιν

Το Τσέρντιν (, κόμι: Чердін) είναι πόλη και διοικητικό κέντρο του Διαμερίσματος Τσερντίνσκι στο Κράι Περμ της Ρωσίας, που βρίσκεται στον ποταμό Κόλβα. Σύμφωνα με τη ρωσική απογραφή του 2010, είχε πληθυσμό 4.920 κατοίκων. Στην απογραφή του 2002, είχε πληθυσμό 5.756 κατοίκων και στην σοβιετική απογραφή του 1989 είχε 6.535 κατοίκους.
Κώστας Στράντζαλης

Ο Κώστας Στράντζαλης (1922-?) ήταν Έλληνας παραγωγός, σκηνοθέτης και ηθοποιός. Την δεκαετία του 1960 καθιερώθηκε ως ο κατ' εξοχήν εκπρόσωπος των κινηματογραφικών ταινιών μελοδράματος ταινιών μερικές από τις οποίες είναι το «Θυσιάστηκα για το παιδί μου» (1960), «Μάνα μου παραστράτησα» και «Ο Γολγοθάς μιας αθώας» (1961). Εκτός από τα μελοδράματα ο Στράντζαλης είναι ευρέως γνωστός και για τις κωμικές ταινίες που παρήγαγε και σκηνοθέτησε συνεργαζόμενος με τον Θανάση Βέγγο, «Μην είδατε τον Παναή;» (1962), «Τύφλα να 'χει ο Μάρλον Μπράντο» (1963), και η «Σχολή για σωφερίνες» (1964).
Δέκα Αρχές Καθιέρωσης Μονολιθικού Ιδεολογικού Συστήματος

Οι Δέκα Αρχές Καθιέρωσης Μονολιθικού Ιδεολογικού Συστήματος (κορεατικά: 당의 유일사상체계확립의 10대 원칙), γνωστό και ως Δέκα Αρχές για Μονο-Ιδεολογικό Σύστημα) είναι ένα σύνολο δέκα αρχών και εξήντα πέντε προτάσεων που καθορίζουν πρότυπα για διακυβέρνηση και καθοδήγηση των συμπεριφορών του λαού της Βόρειας Κορέας.
Ενοποίηση της Κορέας

Ως Ενοποίηση της Κορέας (κορεατικά: 남북통일; Χάντσα: 統一, RR: Tong(-)i, MR: "T'ongil") αναφέρεται η προοπτική κατά την οποία η Νότια Κορέα και η Βόρεια Κορέα θα ενοποιηθούν ως Κορέα και θα γίνουν ένα μοναδικό και κυρίαρχο κράτος. Η όλη διαδικασία και προοπτική ξεκίνησε μόλις το 2000, στη 15η Κοινή Δήλωση των δύο προαναφερθέντων χωρών και επιβεβαιώθηκε εκ νέου, 18 χρόνια αργότερα, στην περίφημη Συντάντηση του Παμνουτζόν στις 27 Απριλίου. Και, επίσης, συμπληρωματικά έπαιξε τον ρόλο της και η Σύνοδος Κορυφής στη Σιγκαπούρη, μεταξύ του Προέδρου των Ηνωμένων Πολιτειών Ντόναλντ Τραμπ και του Ανώτατου Ηγέτη της Βόρειας Κορέας, Κιμ Τζονγκ-ουν. Στη συνάντηση του Απριλίου, οι δύο χώρες συζήτησαν και συμφώνησαν σε μία ειρηνική συνύπαρξη και εν δυνάμει ενοποίηση της Κορέας. 

Πριν ξεκινήσει ο Πρώτος Παγκόσμιος Πόλεμος, και η Κορέα υπήρξε υπό την ιαπωνική κυριαρχία ήταν όλη ένα κράτος, ενώ πιο πριν η περιοχή υπήρξε κράτος με άλλες ονομασίες βάσει των δυναστείων της Κορίο και Τζοσόν και, τέλος την Κορεατική Αυτοκρατορία. Μετά την έναρξη του Δευτέρου Παγκοσμίου Πολέμου και στις αρχές του Ψυχρού Πολέμου, η περιοχή διχοτομήθηκε στην 38η παράλληλη (σημερινή Αποστρατιωτικοποιημένη Ζώνη Κορέας), μεταξύ της Βόρειας Κορέας, όπου ουσιαστικά διοικούνταν από τη Σοβιετική Ένωση και της Νότιας Κορέας, όπου οι Ηνωμένες Πολιτείες, ασκούσαν τεράστια επιρροή. 

Το 1950, η Βόρεια Κορέα, εισέβαλε στη Νότια, σηματοδοτώντας την έναρξη του Πολέμου της Κορέας, ο οποίος τελείωσε με χωρίς έκβαση το 1953. Έκτοτε, η ενοποίηση έγινε εξαιρετικά δύσκολη, καθώς οι δυο τους απομακρύονται η μία από τη θέση της άλλης σταθερά. Όμως, από τα τέλη της δεκαετίας του 2010, οι σχέσεις των δύο χωρών έχουν βελτιωθεί, αρχής γενομένης, με τη συμμετοχή της Βόρειας Κορέας στους Χειμερινούς Ολυμπιακούς Αγώνες του 2018, που διεξήχθησαν στη Νότια Κορέα. Το 2019, ο πρόεδρος της Νότιας, Μουν Τζε-ιν, πρότεινε ότι έως και το 2045 οι δύο χώρες θα ενοποιηθούν και θα γίνουν μία Κορέα.
Θεόφιλος Ερωτικός

Ο Θεόφιλος Ερωτικός (άκμασε 1034-42) ήταν ένας Ρωμαίος στρατηγός του 11ου αιώνα και κυβερνήτης στη Σερβία και την Κύπρο, όπου ηγήθηκε μίας σύντομης εξέγερσης το 1042, με το τέλος του Μιχαήλ Ε΄ Καλαφάτη.
Ύψιλον Ανδρομέδας

Το Ύψιλον Ανδρομέδας (Upsilon Andromedae συντομογραφία Upsilon And) είναι δυαδικό αστέρι που βρίσκεται περίπου 44 έτη φωτός από τη Γη στον αστερισμό της Ανδρομέδας. Το σύστημα αποτελείται από ένα αστέρι κύριας ακολουθίας τύπου F (ορίζεται Andromedae A, επίσημα ονομάζεται Titawin) και έναν μικρότερο "κόκκινο νάνο"(Red dwarf).

Από το 2010, τέσσερις εξωηλιακοί πλανήτες (που ονομάζονται Upsilon Andromedae b, c, d και e, οι τρεις πρώτοι που ονομάζονται Saffar, Samh και Majriti, αντίστοιχα) πιστεύεται ότι βρίσκονται σε τροχιά γύρω από το Andromedae A. Και οι τέσσερις είναι πιθανό να είναι γιοβικοί πλανήτες που είναι συγκρίσιμοι σε μέγεθος για τον Δία. Αυτό ήταν και το πρώτο σύστημα πολλαπλών πλανητών που ανακαλύφθηκε γύρω από ένα αστέρι κύριας ακολουθίας, και το πρώτο σύστημα πολλαπλών πλανητών γνωστό σε ένα σύστημα πολλαπλών αστέρων.

Κατηγορία:Διπλοί αστέρες
Κατηγορία:Ανδρομέδα (αστερισμός)
Κατηγορία:Αστέρες κύριας ακολουθίας τύπου F
Cottagecore

δεξιά|μικρογραφία| Η αισθητική cottagecore δίνει έμφαση στη φύση, την απλότητα και την ηρεμία.
Το Cottagecore είναι αισθητική όπου περιγράφεται ως υποκουλτούρα της Γενιάς Z και γιορτάζει μια εξιδανικευμένη αγροτική ζωή και αναπτύχθηκε καθ' όλη τη διάρκεια του 2010 μέχρι να ονομαστεί στο tumblr το 2018. Εκτιμά τις παραδοσιακές δεξιότητες και τις τέχνες, όπως η αναζήτηση τροφής, το ψήσιμο και η κεραμική. Οι ιδέες του cottagecore περιγράφουν «μια φιλοδοξική μορφή νοσταλγίας», καθώς και μια απόδραση από πολλές μορφές άγχους και τραύματος . "Οι New York Times το" περιέγραψαν το φαινόμενο ως αντίδραση στη φασαρία του πολιτισμού και της υπεραστικής ζωής. 

Το κίνημα κέρδισε περαιτέρω έλξη σε πολλούς διαδικτυακούς τομείς και στα μέσα κοινωνικής δικτύωσης το 2020 λόγω της μαζικής απομόνωσης στην πανδημία COVID-19 . Ιστότοποι όπως το Tumblr είχαν αύξηση 150% στις αναρτήσεις cottagecore τους 3 μήνες από τον Μάρτιο του 2020. Η τάση έχει περιγραφεί από τον Vox ως «η αισθητική όπου η καραντίνα φαίνεται ρομαντική αντί για τρομακτική». 

"Ο Guardian" περιέγραψε το cottagecore ως "οπτικό κίνημα και τρόπο ζωής που έχει σχεδιαστεί για να φτιάξει την πλήρη ομορφιά της υπαίθρου." Τονίζει την απλότητα και την απαλή γαλήνη της βουκολικής ζωής ως απόδραση από τους κινδύνους του σύγχρονου κόσμου.
Τζέιν Στάνχοπ του Χάρινγκτον

Η Τζέιν Στάνχοπ του Χάρινγκτον ("Jane Stanhope of Harrington", γεννημένη ως Τζέιν Φλέμινγκ "Jane Fleming", 23 Μαΐου 1755 - 3 Φεβρουαρίου 1824) ήταν Βρετανίδα ευγενής, κοσμική και Κυρία της Κρεβατοκάμαρας της Βασίλισσας Καρλότας.
Σίβυλλα Φέιν του Γουέστμορλαντ

Η Σίβυλλα Φέιν του Γουέστμορλαντ ("Sybil Fane of Westmorland", γεννημένη ως Σίβυλλα Μαίρη Σεντ-Κλερ Έρσκιν "Sybil Mary St. Clair-Erskine", 20 Αυγούστου 1871 - 21 Ιουλίου 1910) ήταν Βρετανίδα αριστοκράτισσα και κοσμική.
Συνθήκη Ανακωχής της Κορέας

Η Συνθήκη Ανακωχής της Κορέας (κορεατικά: 한국휴전협정, κινεζικά: 朝鲜停战协定, αγγλικά: Korean Armistice Agreement) είναι η συνθήκη ανακωχής που σταμάτησε τις εχθροπραξίες του Πολέμου της Κορέας. Η συνθήκη υπόγράφτηκε από τον Αμερικανό Αντιστράτηγο Γουίλιαμ Κέλι Χάρισον Τζ., ο οποίος αντιπροσώπευε τα Ηνωμένα Έθνη, τον Βορειοκορεάτη Στρατηγό Ναμ Ιλ, ο οποίος αντιπροσώπευε τον Κορεατικό Λαΐκό Στρατό και ο Πενγκ Ντεχουάι από τον Λαίκό Εθελοντικό Στρατό της Κίνας. Η συνθήκη υπογράφτηκε συγκεκριμένα στις 27 Ιουλίου 1953 (με τον πόλεμο να μένεται από το 1950) και ο σκοπός της ήταν «να εξασφαλιστεί η πλήρης παύση των εχθροπραξιών και όλων των ένοπλων ενεργειών στην Κορέα, μέχρι να επιτευθχεί μία ειρηνική λύση».

Κατά τη διάρκεια της Συνδιάσκεψης της Γενεύης του 1954 στην Ελβετία, ο Κινέζος πρωθυπουργός και υπουργός Εξωτερικών Τσου Εν Λάι πρότεινε να εφαρμοστεί μια ειρηνευτική συνθήκη στη χερσόνησο της Κορέας. Ωστόσο, ο υπουργός Εξωτερικών των ΗΠΑ, Τζον Φόστερ Ντουλς, δεν δέχτηκε αυτήν την προσπάθεια επίτευξης μιας τέτοιας συνθήκης. Έως και σήμερα δεν έχει επιτευχθεί ποτέ τελικός διακανονισμός για την ειρήνη. Η υπογεγραμμένη ανακωχή καθιέρωσε την Κορεατική Αποστρατικοποιημένη Ζώνη (DMZ), το de facto νέο σύνορο μεταξύ των δύο εθνών, επίσης, τέθηκε σε ισχύ η κατάπαυση του πυρός και, τέλος, ολοκλήρωσε τον επαναπατρισμό των αιχμαλώτων πολέμου. Η DMZ πλησιάζει στον 38ο παράλληλο και έχει χωρίσει τη Βόρεια και τη Νότια Κορέα από την υπογραφή της Κορεατικής Συνθήκης Ανακωχής το 1953.

Ωστόσο, η Νότια Κορέα δεν υπέγραψε ποτέ τη Συμφωνία Ανακωχής, λόγω της άρνησης του Προέδρου Σίνγκμαν Ρι να αποδεχτεί ότι απέτυχε να ενώσει την Κορέα με τη βία, όπως ήταν κι ο σκοπός του. Η Κίνα ομαλοποίησε τις σχέσεις και υπέγραψε μια ειρηνευτική συνθήκη με τη Νότια Κορέα το 1992. Το 1994, η Κίνα αποχώρησε από την Επιτροπή Στρατιωτικής Αντιστράτευσης, αφήνοντας ουσιαστικά τη Βόρεια Κορέα και τη Διοίκηση του ΟΗΕ ως τους μοναδικούς συμμετέχοντες στη συμφωνία ανακωχής. Το 2011, η Νότια Κορέα δήλωσε ότι η Βόρεια Κορέα είχε παραβεί την ανακωχή 221 φορές. Αν και κατά το τέλος της δεκαετίας του 2010, έχουν βελτιωθεί οι σχέσεις των δύο χωρών, με τον Νοτιοκορεάτη πρόεδρο, Μουν Τζε-ιν, να λέει ότι εώς και το 2045, θα έχει επιτευχθεί η ειρηνική συμβίωση και ενοποίηση της Κορέας.
Κιμ Γιονγκ-τζου

Ο Κιμ Γιονγκ-τζου (κορεατικά: 김영주, 1920) είναι Βορειοκορεάτης πολιτικός και ο νεότερος αδελφός του πρώτου Ανώτατου Ηγέτη της Βόρειας Κορέας Κιμ Ιλ-σονγκ, ο οποίος κατείχε το αξίωμα αυτό από το 1948 έως και το 1994. Κατά τη διάρκεια της διακυβέρνησης του Ιλ-σονγκ στη Βόρεια Κορέα, ο Γιονγκ-τζου κατείχε ισχυρή θέση στο Εργατικό Κόμμα της Κορέας, ειδικότερα τις δεκαετίες του 1960 και του 1970. Ωστόσο, μετά το 1974, και μετά τη διαμάχη εξουσίας που είχε με τον Κιμ Τζονγκ-ιλ (γιος του Κιμ Ιλ-σονγκ), έχασε την εύνοια της κυβέρνησης. Βέβαια, μετά το 1998, ξεκίνησε να κατέχει την τυπική περισσότερο θέση του Τιμητικού Αντιπροέδρου του Προεδρείου της Ανώτατης Λαϊκής Συνέλευσης, ήτοι της Βορειοκορεατικής Βουλής.
Τζον Σίνγκερ Σάρτζεντ

Ο Τζον Σίνγκερ Σάρτζεντ ("John Singer Sargent"; 12 Ιανουαρίου 1856 – 14 Απριλίου 1925) είναι Ιταλοαμερικανός καλλιτέχνης, ο οποίος θεωρείται ως ο κορυφαίος ζωγράφος πορτραίτων της εποχής του για τις απεικονίσεις του πολυτελή βίου της Εδουαρδιανής εποχής. Ζωγράφισε σχεδόν 900 ελαιογραφίες και περισσότερες από 2.000 υδατογραφίες, καθώς και αναρίθμητα σκίτσα και σχέδια με κάρβουνο. Το έργο του καταγράφει ένα παγκόσμιο ταξίδι, από τη Βενετία στο Τυρόλο, την Κέρκυρα, τη Μέση Ανατολή, τη Μοντάνα, το Μέιν και τη Φλόριντα.

Γεννήθηκε στη Φλωρεντία από Αμερικανούς γονείς, εκπαιδεύτηκε στο Παρίσι πρωτού μετακομίσει στο Λονδίνο, όπου πέρασε το μεγαλύτερο τμήμα της παραμονής του στην Ευρώπη. Απέκτησε διεθνή φήμη ως ζωγράφος πορτραίτων. Μια από τις πρώτες του συνθέσεις που παρουσίασε στο Παρισινό Σαλόνι το 1884, το "Πορτραίτο της Μαντάμ Χ", είχε ως στόχο να τον καθιερώσει ως ζωγράφο της κοινωνίας του Παρισιού, αλλά αντιθέτως οδήγησε σε σκάνδαλο. Μέσα στον επόμενο χρόνο, ο Σάρτζεντ έφυγε στην Αγγλία όπου συνέχισε την καριέρα του ως επιτυχημένος ζωγράφος πορτραίτων.

Εξ αρχής το έργο του Σάρτζεντ χαρακτηρίζει από την αξιοθαύμαστη τεχνική του, ιδιαίτερα στην ικανότητά του να ζωγραφίζει με βούρτσα, το οποίο τα επόμενα χρόνια προκάλεσε θαυμασμό αλλά και κριτική για επιφανειακότητα. Τα έργα του που είναι αποτέλεσμα ανάθεσης είναι συνεπή με τον τρόπο των μεγάλων πορτραίτων, ενώ τα ανεπίσημα έργα του και οι τοπιογραφίες δείχνουν ότι είναι οικείος με τον ιμπρεσιονισμό. Αργότερα στη ζωή του ο Σάρτζεντ εξέφρασε αμφιβολίες για τους αυστηρούς κανόνες των επίσημων πορτραίτων και αφιερώθηκε περισσότερο στις τοιχογραφίες και σε έργα στον ανοικτό αέρα. Οι ιστορικοί τέχνης γενικά αγνοούσαν καλλιτέχνες που ζωγράφιζαν Βασιλείς και «Κοινωνία» - όπως ο Σάρτζεντ - μέχρι τα τέλη του 20ού αιώνα.
Ρουσέλ ντε Μπαγιέλ

Ο Ρουσέλ ντε Μπαγιέλ, γαλλ.: Roussel de Bailleul, αγγλ.: Ράσελ Μπάλιολ (απεβ. 1077) ήταν Νορμανδός τυχοδιώκτης (ή εξόριστος), που ταξίδεψε στη Ρωμανία και εκεί εργάστηκε ως στρατιωτικός και διοικητής σώματος ανδρών από τον Αυτοκράτορα Ρωμανό Δ΄ (β. 1068-71). Είναι επίσης γνωστός στα λατινικά ως Ursellus de Ballione ή Roscelin (Roskelin) de Baieul, ενώ η Άννα Κομνηνή τον αποκαλεί Ουρσέλιο. Σε σφραγίδα του αναγράφεται ως Φραγκόπουλος (i.e. Φράγκος).

μικρογραφία|300px|Η σφραγίδα του Ρουσέλ. Στη μία όψη η Θεοτόκος. Στην άλλη η επιγραφή Θ[ΕΟΤΟ]ΚΕ Β[ΟΗ]Θ[ΕΙ] ΤΩ CΩ ΔΟΥΛ[Ω] ΟYΡCΕΛΗ[Ω] BECT[HAPITΗ] ΤΩ ΦΡΑΓΟ[ΠΩΛΩ].
Κανγκ Παν-σοκ

Η Κανγκ Παν-σοκ (κορεατικά: 강반석, Χάντσα: 康盤石, RR: "Gang Ban-seok", MR: "Kang Pan-sŏk", 21 Απριλίου 1892 - 31 Ιουλίου 1932) ήταν Κορεάτισσα ακτιβίστρια της κορεατικής ανεξαρτησίας από την ιαπωνική κατοχή και, περισσότερο γνωστή, ως η μητέρα του πρώτου Ανώτατου Ηγέτη της Βόρειας Κορέας, Κιμ Ιλ-σονγκ. Εκτός από τον Ιλ-σονγκ, ήταν μητέρα και των Κιμ Τσολ-σου και Κιμ Γιονγκ-τζου, ο οποίος ήταν από τα κυριότερα πρόσωπα της βορειοκορεατικής πολιτικής κατά τις δεκαετίας του 1960 και του 1970. Είναι επίσης γιαγιά του Κιμ Τζονγκ-ιλ (δεύτερου Ανώτατου Ηγέτη) και προγιαγιά του Κιμ Τζονγκ-ουν (τωρινού Ανώτατου Ηγέτη).
Ευφρατησία

μικρογραφία|Χάρτης της Διοίκησης Ανατολής ("Dioecesis Orientis") το 400 μ.Χ., ο οποίος δείχνει την επαρχία Ευφρατησία.
Η Ευφρατησία (Λατινικά: "Euphratensis"), με πλήρη ονομασία Αυγούστα Ευφρατησία, ήταν ύστερη ρωμαϊκή επαρχία και μετέπειτα επαρχία της βυζαντινής Αυτοκρατορίας στη Συρία, τμήμα της βυζαντινής Διοίκησης Ανατολής.
Ρεσάφα

Η Ρεσάφα () ή Ρουσάφα, γνωστή στη βυζαντινή εποχή ως Σεργιόπολις (και Σεργιούπολις) και για σύντομο χρονικό διάστημα ως Αναστασιόπολις, ήταν πόλη, η οποία βρισκόταν στη ρωμαϊκή επαρχία Ευφρατησία, στη σύγχρονη Συρία. Είναι ένας αρχαιολογικός χώρος, ο οποίος βρίσκεται νοτιοδυτικά της πόλης Ράκκα και του ποταμού Ευφράτη.

Ο ιστορικός Προκόπιος περιγράφει μακροσκελώς τους προμαχώνες και τα κτίρια, που ανεγέρθηκαν εκεί από τον αυτοκράτορα Ιουστινιανό Α'. Τα τείχη της πόλης, τα οποία διατηρούνται ακόμη καλά, έχουν μήκος πάνω από 487 μέτρα και πλάτος περίπου 305 μέτρα. Στρογγυλοί ή τετραγωνικοί πύργοι είχαν ανεγερθεί περίπου κάθε 30 μέτρα. Υπάρχουν επίσης ερείπια μιας εκκλησίας με τρεις αψίδες.
Βαρβαλισσός

Η Βαρβαλισσός () ήταν μια πόλη στη ρωμαϊκή επαρχία της Ευφρατησίας Εκεί βρίσκονται και τα ερείπια στο Καλαάτ Μπαλίς (), που διατηρεί εν μέρει την παλιά ονομασία της πόλης, νότια της Μασκανά (η αρχαία Εμάρ), στη σύγχρονη Συρία, στο δρόμο από το Χαλέπι προς την τοποθεσία της Σουρά, όπου ο Ευφράτης γυρίζει ξαφνικά στα ανατολικά.
Πλατεία Κιμ Ιλ-σονγκ

Η Πλατεία Κιμ Ιλ-σονγκ (κορεατικά: 김일성광장, Χάντσα: 金日成廣場, RR: "Gim Il-seong Gwangjang", MR: "Kim Il-sŏng Kwangjang") είναι μια μεγάλη πλατεία της πόλης στην Κεντρική Περιφέρεια της Πιονγιάνγκ της Βόρειας Κορέας και πήρε το όνομά της από τον πρώτο Ανώτατο Ηγέτη της χώρας, Κιμ Ιλ-σονγκ. Η πλατεία κατασκευάστηκε το 1954 σύμφωνα με ένα γενικό σχέδιο για την ανοικοδόμηση της πρωτεύουσας μετά τις καταστροφές που προκάλεσε ο Πόλεμος της Κορέας. Για το κοινό άνοιξε τον Αύγουστο του 1954. Η πλατεία βρίσκεται στους πρόποδες του λόφου Ναμσάν, και στη δυτική όχθη του ποταμού Τετόνγκ, ακριβώς απέναντι από τον πύργο Τζούτσε.

Είναι η 37η μεγαλύτερη πλατεία στον κόσμο, με έκταση περίπου 75.000 τετραγωνικών μέτρων που μπορεί να χωρέσει πάνω από 100.000 άτομα. Η πλατεία έχει μεγάλη πολιτιστική σημασία, καθώς είναι ένα κοινό σημείο για συγκεντρώσεις, χορούς και στρατιωτικές παρελάσεις και συχνά εμφανίζεται σε μέσα ενημέρωσης σχετικά με τη Βόρεια Κορέα.
Ήβη-Παναγόπουλος

Η Ήβη-Παναγόπουλος ήταν βιομηχανία αναψυκτικών με έδρα το Μαρούσι Αττικής.
Συνθήκη του Ορβιέτο

Η Συνθήκη του Ορβιέτο ήταν μία συμφωνία, που έγινε το 1281 μεταξύ του Καρόλου Α΄ της Σικελίας, του Τζιοβάνι Ντάντολο δόγη της Βενετίας και του Φίλιππου του Κουρτεναί, τιτουλάριου Λατίνου αυτοκράτορα για την ανάκτηση της Λατινικής αυτοκρατορίας, με την ευλογία του πάπα. Προοριζόταν να αποκαταστήσει τη Λατινική κυριαρχία, τόσο πολιτικά όσο και εκκλησιαστικά στη Ρωμανία· το εγχείρημα ματαιώθηκε ένεκα του Πολέμου των Σικελικών Εσπερινών, ο οποίος εξέτρεψε τους πόρους του Καρόλου Α΄ στην ανάκαμψη της Σικελίας.
Μπερνάρντο Μπελλόττο

Ο Μπερνάρντο Μπελλόττο ("Bernardo Bellotto", περ. 1721/2 ή 30 Ιανουαρίου 1721 - 17 Νοεμβρίου 1780) ήταν Ιταλός ζωγράφος αστικού τοπίου ή "vedutista", και εκτυπωτής χαρακτικής διάσημος για τις απόψεις ευρωπαϊκών πόλεων (Δρέσδη, Βιέννη, Τορίνο και Βαρσοβία). Ήταν μαθητής και ανιψιός του διάσημου Τζοβάνι Αντόνιο Κανάλ Καναλέττο και μερικές φορές χρησιμοποίησε το διάσημο όνομα του τελευταίου, υπογράφοντας ως Bernardo Canaletto. Στη Γερμανία και την Πολωνία, ο Μπελότο αποκαλούσε τον εαυτό του με το όνομα του θείου του, Καναλέττο.

Το στυλ του Μπελλόττο χαρακτηριζόταν από περίπλοκη αναπαράσταση αρχιτεκτονικών και φυσικών τοπίων, και από τη συγκεκριμένη ποιότητα του φωτισμού κάθε χώρου. Είναι πιθανό το ότι ο Μπελτότο, και άλλοι Βενετοί δάσκαλοι του "Vedute", μπορεί να έχουν χρησιμοποιήσει σκοτεινό θάλαμο για να επιτύχουν ανώτερη ακρίβεια στα αστικά τοπία.
Δέλτα του Γάγγη

δεξιά|μικρογραφία|300x300εσ|Το δέλτα του Γάγγη
Το Δέλτα του Γάγγη (επίσης γνωστό ως δέλτα των Σουνταρμπάν ή δέλτα της Βεγγάλης) είναι δέλτα ποταμού στη περιοχή της Βεγγάλης στην Ινδική υποήπειρο, αποτελούμενη από το Μπαγκλαντές και το Ινδικό κρατίδιο της Δυτικής Βεγγάλης. Είναι το μεγαλύτερο δέλτα ποταμού στο κόσμο και εκβάλλει στον Κόλπο της Βεγγάλης μαζί με τα ύδατα πολλών ποτάμιων συστημάτων, κυρίως αυτών του Βραχμαπούτρα και του Γάγγη. Είναι μια από τις πιο εύφορες περιοχές του κόσμου, κερδίζοντας το παρατσούκλι Πράσινο Δέλτα. Το δέλτα εκτείνεται από το ανατολικό άκρο του ποταμού Χούγκλι μέχρι τον ποταμό Μέγκνα.
Γκουτκά

δεξιά|μικρογραφία|250x250εσ| Πωλήτρια δρόμου γκουτκά, Ινδία.
Το Γκουτκά (μαράτι: गुटखा), ή τεμάχιο μασήματος βετέλ, είναι ένα παρασκεύασμα καπνού για μάσημα από θρυμματισμένο καρύδι αρίκα (που ονομάζεται επίσης καρύδι βετέλ), καπνό, κατεχού, κερί παραφίνης, ασβέστιο και γλυκές ή αλμυρές γεύσεις, στην Ινδία, το Πακιστάν και άλλες ασιατικές χώρες, καθώς και στη Νότια Αμερική.

Περιέχει καρκινογόνες ουσίες, θεωρείται υπεύθυνο για τον καρκίνο του στόματος και άλλες σοβαρές αρνητικές επιπτώσεις στην υγεία και ως εκ τούτου υπόκειται στην Ινδία με τους ίδιους περιορισμούς και προειδοποιήσεις με τα τσιγάρα. Το γκουτκά είναι πολύ εθιστικό και γνωστό καρκινογόνο και αποτελεί αντικείμενο πολλών αντιπαραθέσεων στην Ινδία. Πολλά κράτη έχουν επιδιώξει να περιορίσουν την τεράστια δημοτικότητά του, φορολογώντας τις πωλήσεις του γκουτκά σε μεγάλο βαθμό ή απαγορεύοντας το. Το γκουτκά κατασκευάζεται στην υποήπειρο και εξάγεται σε μερικές άλλες χώρες και συχνά διατίθενται στο εμπόριο με το πρόσχημα ενός «ασφαλέστερου» προϊόντος από τα τσιγάρα και τον καπνό. Αναφέρεται ότι έχει τόσο διεγερτική όσο και χαλαρωτική επίδραση. Πωλείται σε ολόκληρη τη Νότια Ασία και σε ορισμένες περιοχές του Ειρηνικού σε μικρά πακέτα/σακουλάκια αλουμινίου και κονσέρβες ατομικού μεγέθους, που κοστίζουν μεταξύ 2 και 10 ρουπιών το καθένα. Καταναλώνεται ευρέως στην Ινδία, το Πακιστάν, το Μπαγκλαντές και την περιοχή των Μαντέσι του Νεπάλ. Το γκουτκά καταναλώνεται τοποθετώντας μία πρέζα ανάμεσα στα ούλα και το μάγουλο και πιπιλίζοντας απαλά και μασώντας, παρόμοια με το μάσημα του καπνού.
Σίνια Γιαμανάκα

Ο Σίνια Γιαμανάκα (Shinya Υamanaka, ιαπωνικά 山中 伸弥) (ημερομηνία γέννησης: 04-09-1962) είναι ένας Ιάπωνας ιατρός ερευνητής, που κέρδισε το Νόμπελ Φυσιολογίας ή Ιατρικής το 2012 για την έρευνά του πάνω στα πολυδύναμα βλαστοκύτταρα ή iPS cells (induced Pluripotent Stem cells), όπως τα ονόμασε, αναπτύσσοντας τη μέθοδο μετατροπής διαφοροποιημένων κυττάρων ενηλίκων σε πολυδύναμα βλαστοκύτταρα. Το οικονομικό έπαθλο του 1,2 εκατομμυρίου δολαρίων μοιράστηκε με τον Βρεττανό επιστήμονα Τζον Γκάρντον (John Gurdοn), ο οποίος είχε ήδη ανακαλύψει από το 1962 με πειράματα σε βατράχους ότι η διαφοροποίηση των κυττάρων μπορεί να αντιστραφεί.
Πετραία Αραβία

Η Πετραία Αραβία ή Πετραία, επίσης γνωστή ως Αραβική Επαρχία της Ρώμης (, ) ή απλά Αραβία ήταν παραμεθόρια επαρχία της Ρωμαϊκής Αυτοκρατορίας, η οποία ξεκίνησε τον 2ο αιώνα. Αποτελείται από το πρώην Βασίλειο των Ναβαταίων στην Ιορδανία, το νότιο Λεβάντε, τη χερσόνησο του Σινά και τη βορειοδυτική Αραβική Χερσόνησο. 

Πρωτεύουσα της ήταν η Πέτρα. Συνόρευε στα βόρεια με τη Συρία, στα δυτικά με την Ιουδαία (συγχωνεύτηκε με τη Συρία από το 135 μ.Χ.) και την Αίγυπτο, και στα νότια και ανατολικά από την υπόλοιπη Αραβία, γνωστή ως Έρημος της Αραβίας (Arabia Deserta) και Ευδαίμων Αραβία.

Η επικράτεια προσαρτήθηκε από τον αυτοκράτορα Τραϊανό, όπως πολλές άλλες ανατολικές παραμεθόριες επαρχίες της Ρωμαϊκής Αυτοκρατορίας, αλλά κράτησε, σε αντίθεση με την Αρμενία, τη Μεσοποταμία και την Ασσυρία, πολύ μετά την κυριαρχία του Τραϊανού. Ήταν γενέτειρα του αυτοκράτορα Φιλίππου, ο οποίος γεννήθηκε γύρω στο 204. Ως συνοριακή επαρχία, περιελάμβανε έρημο, που κατοικούνταν από αραβικά φύλα, και συνόρευε με την παρθιακή ενδοχώρα.

Αν και υπόκειτο σε ενδεχόμενη επίθεση από τους Πάρθους και τους Παλμυρηνούς, δεν είχε τις συνεχείς επιδρομές, που αντιμετώπιζαν σε άλλες περιοχές στα ρωμαϊκά σύνορα, όπως η Γερμανία και η Βόρεια Αφρική, ούτε την παγιωμένη πολιτιστική παρουσία, που όριζε τις υπόλοιπες, πιο εξελληνισμένες ανατολικές επαρχίες.
Πρωτάθλημα ποδοσφαίρου Ταϊλάνδης

Το Πρωτάθλημα ποδοσφαίρου Ταϊλάνδης (αγγλικά: "Thai League 1", ταϊλανδικά: ไทยลีก 1), γνωστό και ως Πρώτη Κατηγορία ποδοσφαίρου Ταΐλάνδης ή Thai League, είναι η κορυφαία κατηγορία του συστήματος πρωταθλημάτων ποδοσφαίρου της Ταΐλάνδης. Αποτελείται από 16 συλλόγους και έχει σύστημα προβιβσμού και υποβιβασμού με την Δεύτερη Κατηγορία Ταϊλάνδης. Οι σεζόν διαρκούν από τον Φεβρουάριο έως τον Οκτώβριο, με κάθε ομάδα να παίζει 30 αγώνες (παίζοντας εντός και εκτός έδρας και με τις 15 άλλες ομάδες). Χορηγός της διοργάνωσης είναι η Toyota και ως εκ τούτου είναι επίσημα γνωστό ως Toyota Thai League. Στο πρωτάθλημα, οι περισσότεροι αγώνες διεξάγονται τα Σάββατα και τις Κυριακές, ενώ μερικοί αγώνες διεξάγονται τις Τετάρτες και Παρασκευές.
Μικελότσο

Ο Μικελότσο ντι Μπαρτολομέο Μικελότσι ("Michelozzo di Bartolomeo Michelozzi", 1396-1472) ήταν Ιταλός αρχιτέκτονας και γλύπτης. Θεωρείται ένας από τους πρωτοπόρους της αναγεννησιακής αρχιτεκτονικής και ήταν ένας από τους ευνοούμενους αρχιτέκτονες των Μεδίκων και ιδιαίτερα από τον Κόζιμο των Μεδίκων. Ήταν μαθητής του Λορέντσο Γκιμπέρτι και αργότερα συνεργάστηκε με τον Ντονατέλο.

Είναι κυρίως γνωστός για το σχεδιασμό του Παλάτσο Μεντίτσι Ριτσάρντι στη Φλωρεντία, συχνά βρίσκεται στην σκιά σύγχρονών του όπως ο Ντονατέλο στη γλυπτική και ο Φιλίππο Μπρουνελλέσκι στην αρχιτεκτονική. «Παρέμενε για τους βιογράφους του μια σκαιώδης, ενεργή, αγωνιστική, δευτεροκλασάτη μορφή, κάνοντας κύκλους κοντά στην εκθαμβωτική δόξα των δύο κυρίαρχων μαστόρων». Άλλο έργο του είναι ο ναός του Σαν Μάρκο στη Φλωρεντία και το σύμπλεγμά του, το οποίο θεωρείται ένας από τους πρώτους αναγεννησιακούς ναούς.
Λαμάσσου

thumb|right|300pxΟ Λαμάσσου στην ασσυριακή μυθολογία είναι φτερωτό τέρας με σώμα ταύρου, ανθρώπινο κεφάλι και πόδια λιονταριού.

Στη Νέα Ασσυριακή Αυτοκρατορία (περίπου 883-612), μεγάλα μνημεία ταύρων, συχνά με φτερά και πάντα με ανθρώπινα κεφάλια, ανεγέρθηκαν ως φύλακες στις εισόδους των βασιλικών ανακτόρων όπως το Khorsabad και η Nineveh . Είχαν κακόβουλη λειτουργία. Σε ένα κείμενο υπάρχει η μαγική φόρμουλα ""Μάθε ο καλός šêdu να περπατάει στα αριστερά μου και ο καλός Λαμάσσου στα δεξιά μου" " (αλλού προηγείται ο šêdu και ο Λαμάσσου πίσω από το άτομο που θα προστατευτεί) Συνήθως είχαν 5 πόδια. Ο Λαμάσςου είναι επίσης γνωστός από τα παλάτια των Περσών βασιλιάδων. Στην Pasargadae δεν υπάρχουν πια, αλλά στην Περσέπολη είναι ακόμα διαθέσιμα στην «Πύλη όλων των Εθνών». Έτσι οι οπλές τους εξακολουθούν να φαίνονται στην «ημιτελή πύλη». Στο κτίριο, το οποίο θα μπορούσε να αναγνωριστεί είτε ως αίθουσα του συμβουλίου είτε ως "τριπλή πύλη", ο Λαμάσσου χρησίμευε ως κιονόκρανο.